bourdeanx gegoedt heeft gheerde vanden hove den jonghen en
de vors jouffr jehanne zijn huysvrouwe inde goede ald begrepen
dair questie om es dede voirt de selve pcureur ten andn
male bij zijnen geleverden voerspreke seggen dat achtvolgen
der guedinghen vors de voirs gheerd ende joff jehanne
de voirs goede in vredeliker possessien hebben beseten yesedt
der selver guedinghen als henr pper erve ende dat de
voirs gheerd dairwt gestorven is als uut zijnen pperen
erve Ten derden dat de vors jouffr jehanne weduwe
des vors gheerds zeder der doot des voirs heurs mans
is bliven zittende inde vors erve als tochtersse ende henr
kynde als erfliede der selver goede tot noch toe Ende ten
vierden dat dbesit ende possiden der vors goede is geweest
ten toesiene der weduwen svors bernarts wilen va bourdegulx
also langhe als zij leefde en oic ten toesiene willems rujfflarts
jans zijns soens willems huysvrouwe ende henren adhenten
in stillen ende in vreden dese ende meer ande poenten pnteerde
de vors pcur te thoenen so verre hem die werden ontkindt
sonder hem tot overtuldingher proeven te verbinden conclu
derende dat hij met goeder saken en als wel gefundeert de vors
brieve van verbode aende wet van seronx hadde gempetreert
en dat de kynisse dairaff alhier behoirde inde banck en
nergens ell ende dat hij alsoe met zijnen versuecke van
renoye wae verdoolt niet tegenstaen alle tghene des
de vors rifflairt ter contrarien mocht hebben geallegt
en des geliefde hem tvonissedair op scepen bij den
meye gemaend wesen paptien tot henren thoene Ten
daghe van thoenen thoende de vors rifflaert aenlegg volcomel
met janne le sage goffairde en lambeerde du boir sur til
gebrueden svaese de genappe reynen huwelet steven van
vranquaires en gieleyne van begrpont dinhoudt vanden
zess yersten poenten tsevenste poent thoende hij met
bernarde de brouc als meye henry sabelon en collarde
dabeloys als scepen van seronx tot dien exhibeerd
hij een raccort vanden hove van seroulx daff de tenne
onder desen vonisse geinsereert is welc raccoirt de selve
scepen en oic willem van wavre en jan colart hue mede scepen
cleerden auctentijc te wesen gepass voer hen als voer wet
It tvors viii poent affirmeerden alle de vors getuyghen